Diari Oficial de la Generalitat Valenciana


Sumari del DOGV 5819, del 01-08-2008 (2008/8359)

RESOLUCIÓ rectoral de 16 juny 2008, de la Universitat Miguel Hernández d'Elx, per la qual es crea el fitxer del Registre de Licitadors de la Universitat Miguel Hernández d'Elx.
--------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2008/06/16/(2)/dof/vci/html**

### Dades del document

Número de DOGV
:   5819

Data del DOGV
:   01-08-2008

Secció del DOGV
:   I. DISPOSICIONS GENERALS

Número del document
:   2008/8359


Data del document
:   16-06-2008

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * base de dades
    * empresa privada
    * legislació
    * universitat
    * licitació

RESOLUCIÓ rectoral de 16 juny 2008, de la Universitat Miguel Hernández d'Elx, per la qual es crea el fitxer del Registre de Licitadors de la Universitat Miguel Hernández d'Elx. [2008/8359]  
Vist l'article 20 de la Llei Orgànica 15/1999, de 13 de desembre, de Protecció de Dades de Caràcter Personal, que preveu que la creació, modificació o supressió dels fitxers de les administracions públiques només podran fer-se per mitjà de disposició de caràcter general publicada en el Boletín Oficial del Estado o diari oficial corresponent.  
Atés que la creació de fitxers de les universitats públiques requerix la publicació de la resolució rectoral de la seua creació, tenint en compte la impossibilitat de dictar disposicions de caràcter general.  
En compliment del mandat legal establit en l'article 20 de la Llei Orgànica 15/1999, de 13 de desembre, resolc:  
Primer  
Aprovar la creació del fitxer corresponent al Registre Voluntari de Licitadors de la Universitat Miguel Hernández d'Elx, amb la descripció que figura en l'annex.  
Segon  
Adoptar les mesures necessàries d'índole tècnica i organitzativa per a garantir la seguretat de les dades de caràcter personal del fitxer descrit en el resolc primer.  
Tercer  
Notificar la creació d'este fitxer públic a l'Agència Espanyola de Protecció de Dades, a l'efecte de sol·licitar la seua inscripció en el Registre General de Protecció de Dades.  
Quart  
Ordenar la publicació de la present resolució en el Diari Oficial de la Comunitat Valenciana.  
Elx, 16 de juny de 2008.- El rector: Jesús Rodríguez Marín.  
ANNEX  
Denominació del fitxer: Registre de Licitadors de la Universitat Miguel Hernández d'Elx.  
Finalitat i usos previstos: agilitzar els procediments de contractació administrativa, facilitant la concurrència a estos pels licitadors interessats.  
Persones o col·lectius de què s'obtenen les dades: el mateix interessat, persona física o jurídica, o el seu representant legal; empreses proveïdores o licitadores en la contractació pública, que voluntàriament sol·liciten la inscripció en el Registre de Licitadors de la Universitat Miguel Hernández d'Elx.   
Procediment de recollida de les dades: aportació pels mateixos interessats de la documentació administrativa acreditativa dels requisits exigits per la legislació sobre contractació pública, sent, en tot cas, voluntària la inscripció en este Registre.  
Estructura bàsica del fitxer i descripció de les dades recollides: documentació administrativa exigida pel Text Refós de la Llei de Contractes de les Administracions Públiques (Reial Decret Legislatiu 2/2000, de 16 de juny) i, en l'actualitat, Llei 30/2007, de 30 d'octubre, de Contractes del Sector Públic, per a l'acreditació dels requisits generals exigits per esta als que es proposen contractar amb l'administració: la personalitat; capacitat; representació legal; absència de prohibicions per a contractar amb l'administració; trobar-se al corrent de les obligacions tributàries i amb la Seguretat Social; solvència econòmica i financera i tècnica o professional o, si és el cas, la classificació.  
Sistema de tractament: mixt (manual i automatitzat).  
Comunicacions de dades i/o transferències internacionals previstes: cap.  
Òrgan responsable del fitxer: Universitat Miguel Hernández d'Elx.  
Servicis o unitats davant els quals puguen exercir-se els drets d'accés, rectificació, cancel·lació i oposició: Secretaria General de la Universitat Miguel Hernández d'Elx.  
Mesures de seguretat: nivell bàsic.


Còpia Permalink ELI